สาสน์ถึงประชาชนทุกท่านในจังหวัดฟูกูโอกะ

タイ語

วันที่ 23 กรกฎาคม 63

จังหวัดฟูกูโอกะ

○　ขณะนี้จังหวัดเราพบผู้ติดเชื้อรายใหม่เพิ่มขึ้นอย่างรวดเร็ว หากเป็นแบบนี้ต่อไป ถ้ามีการติดเชื้อเพิ่มขึ้นอย่างต่อเนื่องและระบบให้บริการสาธารณสุขถึงขีดจำกัด เราจำเป็นต้องขอความร่วมมือสถานประกอบการปิดให้บริการ และใช้มาตรการควบคุมที่เข้มงวดอีกครั้ง ขณะนี้คือช่วงเวลาสำคัญ ทุกอย่างขึ้นอยู่กับจิตสำนึกและพฤติกรรมของพวกเราทุกคนในความพยายาม “ไม่ทำให้มีการติดเชื้อเพิ่มขึ้นอีกโดยเด็ดขาด”

　（１）อันดับแรกขอให้ประชาชนทุกท่านตระหนักอยู่เสมอว่า เราจะ “ไม่แพร่เชื้อให้คนอื่น” “ไม่รับเชื้อจากคนอื่น” และ “เราอาจได้รับเชื้อมาแล้ว”

①การเดินทางออกนอกบ้าน ขอให้ทุกท่านตรวจสอบสถานการณ์การติดเชื้อในสถานที่ที่จะเดินทางไป มาตรการป้องกันการติดเชื้อของสถานประกอบการหรือสถานที่ที่จะไปใช้บริการ ตลอดจนความจำเป็นในการเดินทางไปยังสถานที่เหล่านั้นก่อนตัดสินใจออกเดินทาง แม้ว่าตัวท่านเองจะมีสุขภาพแข็งแรงดี

ระยะหลังพบการติดเชื้อจาก “ร้านอาหารที่ใช้สำหรับการเลี้ยงรับรอง” มากเป็นพิเศษ ขอให้หลีกเลี่ยงการใช้บริการร้านที่ไม่ได้ใช้มาตรการป้องกันการติดเชื้อที่แหมาะสม

②และขอให้ทุกท่าน “สวมหน้ากากอนามัย” “ล้างมือ” “รักษาระยะห่างระหว่างบุคคล” “หลีกเลี่ยง 3Cs” ทุกครั้งที่ออกจากบ้าน

（２）สำหรับผู้กระกอบการทุกท่าน

①ขอให้ทุกท่านดำเนินมาตรการป้องกันการติดเชื้อให้เหมาะสมตามไกด์ไลน์แยกตามประเภทธุรกิจ โดยเฉพาะอย่างยิ่ง “ร้านอาหารที่ใช้สำหรับการเลี้ยงรับรอง” ขอให้ใช้มาตรการที่เหมาะสมเป็นพิเศษ

②และโปรดติดประกาศให้ลูกค้าที่มาใช้บริการรับทราบถึงมาตรการดังกล่าว

ระยะหลังพบว่าผู้ติดเชื้อกึ่งหนึ่งอยู่ในช่วงวัยยี่สิบถึงสามสิบปี และมีผู้ติดเชื้อที่ไม่แสดงอาการเพิ่มมากขึ้น ทางจังหวัดจึงขอเรียกร้องให้คนวัยหนุ่มสาวระมัดระวังและปฏิบัติตามหัวข้อด้านบนอย่างเคร่งครัดเป็นพิเศษ เพื่อป้องกันไม่ให้เชื้อโรคแพร่ระบาดไปติดผู้สูงอายุหรือผู้ที่มีโรคประจำตัวซึ่งมีโอกาสอาการทรุดหนักได้ง่าย รวมถึงเด็กนักเรียนที่เพิ่งจะเริ่มได้กลับไปใช้ชีวิตในโรงเรียนอีกครั้ง หวังเป็นอย่างยิ่งว่าจะได้รับความร่วมมือจากประชาชนทุกท่าน